जियो फाइनेंशियल का शेयर प्राइस ₹261 तय, RIL का शेयर ₹2580 पर सेटल हुआ
RIL-Jio Financial Services Demerger; Reliance Industries Ltd (RIL)-Reliance Strategic Investments Ltd (RSIL) Demerger Update रिलायंस इंडस्ट्रीज लिमिटेड यानी RIL का फाइनेंशियल सर्विसेज बिजनेस 'जियो फाइनेंशियल सर्विसेज' आज (20 जुलाई) को डीमर्जर हो गया है।
रिलायंस इंडस्ट्रीज लिमिटेड यानी RIL का फाइनेंशियल सर्विसेज बिजनेस 'जियो फाइनेंशियल सर्विसेज' आज (20 जुलाई) को अपनी मूल कंपनी से अलग हो गया। डीमर्जर के बाद प्राइस डिस्कवरी मैकेनिज्म के तहत जियो फाइनेंशियल के शेयर का भाव 261.85 रुपए तय हुआ।
जियो फाइनेंशियल सर्विसेज का भाव तय करने के लिए आज एक घंटे के लिए RIL के शेयर के लिए स्पेशल ट्रेडिंग सेशन रखा गया था। सुबह 9 बजे से 10 बजे तक रखे गए इस सेशन में ऑर्डर लगाया जा सकता था। इसे मॉडिफाई और कैंसिल भी कर सकते थे। रिलायंस के शेयर पर सबसे ज्यादा ऑर्डर जिस रेट पर आए उस हिसाब से जियो फाइनेंशियल का रेट तय हुआ।
रिलायंस इंडस्ट्रीज NSE पर सुबह 10 बजे 2,580 रुपए प्रति शेयर पर सेटल हुआ, जो कल 2,841.85 प्रति शेयर पर था। इसी हिसाब से जियो फाइनेंशियल का रेट तय हुआ है। 2,841.85 रुपए में से 2,580 घटाने पर होता है 261.85 रुपए। डीमर्जर के बाद रिलायंस के शेयर 1.50% से ज्यादा चढ़कर 2620 रुपए के करीब ट्रेड कर रहे हैं।
अगले 2-3 महीने में लिस्ट हो सकता है शेयर
जियो फाइनेंशियल को आज प्रमुख इंडेक्स में शामिल किया गया है, लेकिन लिस्टिंग तक इस शेयर में ट्रेडिंग नहीं होगी। अगले दो से तीन महीने में इस शेयर की लिस्टिंग हो सकती है। डीमर्जर ​​​के बाद​​ ​​यह रिलायंस की नई इंडिविजुअल कंपनी बन गई है, जिसके MD और CEO हितेश कुमार सेठी होंगे। इससे पहले इस कंपनी का नाम 'स्ट्रैटेजिक इन्वेस्टमेंट लिमिटेड' था।
RIL के 100 शेयर हैं तो JFSL के 100 शेयर मिलेंगे
19 जुलाई को कारोबारी दिन के अंत में जिन-जिन शेयरहोल्डर्स के पास रिलायंस इंडस्ट्रीज के शेयर्स थे उन्हें 1:1 के रेश्यो में JFSL यानी जियो फाइनेंशियल सर्विसेज के शेयर मिलेंगे। उदाहरण के लिए, यदि आपके पास RIL के 100 शेयर हैं, तो आपको JFSL के 100 शेयर दिए जाएंगे, लेकिन आप स्टॉक एक्सचेंजों पर लिस्ट होने की तारीख तक JFSL शेयरों में ट्रेड नहीं कर सकते।
कंज्यूमर और मर्चेंट लैंडिंग बिजनेस शुरू करने का प्लान
जियो फाइनेंशियल का प्लान कंज्यूमर और मर्चेंट लैंडिंग बिजनेस शुरू करने का है। ग्लोबल फाइनेंशियल सर्विसेज की दिग्गज कंपनी मैक्वेरी ने पिछले साल अपनी रिपोर्ट में रिलायंस के फाइनेंशियल सर्विसेज बिजनेस को मार्केट ग्रोथ के मामले में पेटीएम और अन्य फिनटेक कंपनियों के लिए एक बड़ा खतरा बताया था।
पिछले साल मुकेश अंबानी ने किया था ऐलान
पिछले साल मुकेश अंबानी ने जियो फाइनेंशियल को एक अलग यूनिट बनाने का ऐलान किया था। उन्होंने इस बात की घोषणा करते हुए कहा था कि जियो फाइनेंशियल टेक्नोलॉजी बेस्ड बिजनेस होगा, जो देशभर में डिजिटल तरीके से फाइनेंशियल प्रोडक्ट्स ऑफर करेगा।
रिलायंस के फाइनेंशियल सर्विसेज बिजनेस में 6 कंपनियां शामिल हैं...
कल Q1FY24 के नतीजे जारी करेगी रिलायंस
रिलायंस इंडस्ट्रीज शुक्रवार को FY24 की पहली तिमाही के नतीजे जारी करेगी। वहीं RIL ने 21 अप्रैल को Q4FY23 यानी चौथी तिमाही (जनवरी-मार्च) के नतीजे जारी किए थे। Q4 में कंपनी का साल-दर-साल (YoY) नेट प्रॉफिट 19.10% बढ़कर 19,299 करोड़ रुपए रहा था।
